rlitschk/wikidir huggingface dataset:
-51.694444444444-57.852777777778Koordinaaten: 51° 42′ S, 57° 51′ W Stanley (iar: "Port Stanley") as det iansagst stääd an uk hoodstääd faan a Falkland Eilunen. Diar wene 2.460 minsken (Stant 2016). Sant 2022 as Stanley en city uun't Ferianagt Könangrik. Commonskategorii: Stanley (Falklands) – Saamlang faan bilen of filmer Wikivoyage Raisfeerer: Stanley (sjiisk)
A Orleaanbuum (Bixa orellana) as en plaantenslach uun det famile faan a Bixaceae. Hi wääkst üs bosk of letj buum, fööraal uun Süüd- an Madelameerikoo. Det siad woort üs gewürts brükt, fööraal oober tu farwin. För det plaant jaft'at en hialer rä ünlik nöömer: Urucum of Uruku uun Brasiilien, Achiote, huar spoonsk snaaket woort, üüb fransöösk Roucou, üüb sjiisk uk Stephanulrich of Urian. Frücht Siad Bixa orellana - MHNT Georg August Pritzel, Carl Jessen: Die deutschen Volksnamen der Pflanzen. Neuer Beitrag zum deutschen Sprachschatze. Philipp Cohen, Hannover 1882, S. 60, online. Commonskategorii: Orleaanbuum – Saamlang faan bilen of filmer Wikispecies hää en artiikel tu: Bixa orellana
Bixa as en plaantenskööl uun det famile faan a Bixaceae, an hää det famile a nööm den. Diar hiar fiiw slacher tu. B. arborea B. excelsa B. orellana - Orleaanbuum B. platycarpa B. urucurana Commonskategorii: Bixa – Saamlang faan bilen of filmer Wikispecies hää en artiikel tu: Bixa
Swen Hans Jensen wiar en salring siamaan, leeder juurist, beamten, finansekspert, 1834-1837 bürgermääster faan Kil, poliitiker an 1844-1854 lunföögels üüb Sal. Swen Hans Jensen wiar a skriiwer Wilhelm Jensen (1837–1911) san aatj an a skriiwer an dachter Hans Heyck (1891-1972) san ualualaatj. "Ein Sylter Riese: Swen Hans Jensen (1795-1855)", uun Tholund, Jakob (1995), Eilunsfresken, s. 7-16.
Halunder as det nuurdfresk spriikwiis, wat üüb Haliglun snaaket wurt. Bispalen faan hoa (haa), wee(s) (wees) an wür (wurd): Borchert, Mina, Århammar, Ritva an Århammar, Nils (1987), Wi lear Halunder - Helgoländisches Lehrbuch (Nordfriisk Instituut, Nr. 85).
At Mösk, (sö.) Mösk (Charadrius alexandrinus) as en tüüter uun't fögelorder faan a Kuben an Waadfögler. Ai faan Charadrius alexandrinus Mösken san üüb strun knaap tu käänen. Wikimedia Commons hää bilen of filmer tu: Mösken Wikispecies hää en artiikel tu: Mösken
Giuseppe Arcimboldo (* amanbi 1526 uun Mailand; † 11. Jüüle 1593 uk diar) wiar en italjeens konstmooler faan det Leed Renaissance. Hi as bekäänd för sin taafelbiljen, diarüüb hi ruusen, früchten an gemüüsen an uk objekten üüs buken moolet. Hi wenet an werket uun Mailand, Wien un Prag. A Wos A Somer A Harewst A Wonter A Locht At Weeder At Ial A Eerd A Gemüüsegertner A Bibliotekaar A Afkoot
De Spaans Bürgerkrich wiar en krich faan Jüüle 1936 tu April 1939, wat uun Spanje twesken det demokraatisk weelet regiaring faan det Naist Spaans Republiik (of a "Republikaanern") an dön rochtsrachtet putschisten oner Generool Francisco Franco (of a "Natsionalisten") streden wurd. A Republikaanern wurd faan't Sowjetunioon an a Nationalisten faan Tjiisklun an Itaalien holpen. A Nationalisten woon a krich an Franco wiar tu san duas diktaator faan't lun. Uun a krich, greeb tjiisk an italjeens fliigern de 26. April 1937 at steed Guernica uun't Baskenlun uun an maaget det tunant. De spaans konstmooler Pablo Picasso, lus en beracht faan en uugentjüch faan a uungrip an moolet diarüübhen ian faan sin bekäändst werken, Guernica. Franciso Franco, a baas faan a Natsionalisten. Francisco Largo Caballero an Juan Negrín, a baasen faan a Republikaanern. De ameerikoons skriiwer Ernest Hemingway wiar en juurnalist uun a krich.
Det Gipuzkoa Prowins as ian faan dön trii prowinsen faan det Autonoom Gemianskap Baskenlun uun Spanje. Det leit uun a nuurduast faan't gemianskap. Det hee 727.121 lidj (2020). At hoodsteed faan't prowins as Donostia-San Sebastián. Sööwen Comarcas: Spain: Administrative Division, citypopulation.de
A Orchideenbuum as en buum uun det famile faan a Bongfrüchten (Fabaceae). Hi wääkst fööraal uun Süüdaasien. Uk wan'er so het, hää hi mä orchideen niks widjer tu dun. Di nööm komt faan sin smok bloosen. Diaram stäänt hi daalang uk uun flook guarder üüb a hialer welt, huar't froostfrei as. Bleed Bloos Früchten Commonskategorii: Orchideenbuum – Saamlang faan bilen of filmer Wikispecies hää en artiikel tu: Orchideenbuum
Di jarfst (uk hjärfst onter hjarwst) äs oan fuon dä fjauer iirstide fuon et iir. Et känt jiter sämer än foor wonter. Oon jühir iirstid worde e temperatuure kooler än e deege koorter. Oon e jarfst ferfarwe jäm e blääre bai e buume, iir jä dän uffoale.
Antonio Lucio Vivaldi (* 4. Marts 1678 uun Venedig; † 28. Jüüle 1741 uun Wien) wiar en wenetsiaans-italjeens komponist, bedüüden violinist faan a barok an rööms-katuulsk prääster. Sin bekäändst werk san Dön Fjauer Juarstidjen (üüb Italjeens: Le Quattro Stagioni). Commons: Antonio Vivaldi – Saamling faan biljen of filmer
10340 Jostjahn 10340 Jostjahn as en asteroiid, di 1991 faan di astronoom Freimut Börngen fünjen wurden as. Näämd wurden as hi uun't juar 2000 efter di tusdochter Jost Jahn, di üüb Oomram lewet. Jahn wiar uun a föörstant faan a Ferian faan a Stäärfrinjer. Uun't juar 2023 hää Jost Jahn en komeet fünjen: P/2023 C1. Di komeet komt efter sööwen juar weder naibi a Mars föörbi, an het nü P/2023 C1 (Jahn). An al 2013 hää Jahn en asteroiid fünjen an efter sin wüf näämd: 555092 Annasusanne. üüb ndr.de, 24.03.2023 Jost Jahn , Artiikel uun't itajeensk Wikipedia
At list faan ISO 3166-2-Codes för Antigua und Barbuda wiset di code för sechs Verwaltungsbezirke (Parishes) und zwei Nebengebiete (Dependencies). A codes bestun ütj tau dialen mä en streg diarmad. Di iarst dial as di code för't lun efter ISO 3166-1 (för Antigua und Barbuda AG), di ööder as di code för das Parish oder Nebengebiet. Di code as mä di Newsletter II-2 faan a 30. Jüüne 2010 (PDF) feranert wurden. 1) Nebengebiet Feranrangen bi a ISO-Codes (ingelsk) Siehe auch: ISO 3166-2, Referenztabelle der Ländercodes. ISO 3166-1, Referenztabelle der Ländercodes, wie sie in Domainnamen verwendet werden.
En Faradaybuur (færədeɪbu:r) es en Hak fan Metal, wat elektrisk Stroom döörlet ken. Wan em diaröner es, kumt Stroom, wat fan büten kumt ek döör. Fan benen ken di Stroom fuar't Miist ek ütkum. Fialen sa üs dit Magneetfial fan di Öört ken man döörkum, aurdat jaar Swalkenleengdi ek töbeekhölen uur. Di Noom kumt fan dit Fügelbuur, wat di Struktuur heer, wat nöörig es, dat dit eeđer Faraday slaaget. Di Efekt waar fan Michael Faraday ütfünen. Wan di Baan naa Söl elektrisk uur skul, da wiar fuar di Autotochen Wagons nöörig wat Faradaybuuren sen, dat em uk Cabriolets en iipen Wainer me langsfo kür. Di Persoonenwainer sen fan Iirsen en aarberi üs Haken töögen Stroomslach. Di Wainkas fan en Automobiil es fuar't Miist en Faradaybuur. Wan dit fan Plastik es of en Taak fan Tjüch heer, da ken di Stroom sa üs fan en Lait man döörslaa. En Faradaybuur es niin Skirem töögen ark magneetisk of elektrisk Fial. Di Swalken fan di Mobiilfunk kum döör. Üđers kür em iin ön sin Auto ek telefoniari.
En Teenkstair es en Plaats hur Mensken forsjuk en bihual wat sa üs dit jerer wesen es of tömendst sa dat dit fuar't Miist sa ütsjocht üs jerer. Dit ken Bechningen wiis man uk Natuursteken of Teenkststairen ön di Grünj. Teenkstairen (Gimiindi Söl) Teenkstairen Ārichsem Teenkstairen Kairem Teenkstairen Muasem Teenkstairen Tinem Teenkstairen Weesterlön Teenkstairen Hörnem Teenkstairen List Teenkstairen Woningstair-Brēderep Di Listen sen fuul leenger uuren. Help me, leer jam dial, fotografiari en set dit iin ön di rocht Siren, wiis sa gur! Hel'genöört (Ārichsem) Merelmērskhoog (Ārichsem) Tipkenhoog / Harhoog (Kairem) Tipkentörn (Kairem) Daanshoog (Kairem Ingi) Ingihoog (Kairem Ingi) Denghoog (Woningstair) Finj muaren en skriif di jir iin! Nuurđfriisk Sērkenreeg
Calima, ütjspreegen: Ka'liima as en wederlaag üüb a Kanaaren an Kapwerden. Hat daaget ap bi stark uastwinj, an do woort sunstoof faan a Sahara widj auer efter waasten weid. Normool sicht üüb Gran Canaria Sicht bi Calima Normoolerwiis weit üüb a Kanaaren en pasaatwinj faan nuurduast. Bi Calima komt oober hial ööder loft faan uast of süüduast, an di stoof uun a loft as ei gud för a long an a uugen. Wan't tu slim woort, faal sogoor a fliigern ütj. Commonskategorii: Calima – Saamlang faan bilen of filmer
Energii Energii (fan greks εν en „benen“ en ἔργον ergon „werki“) es en nöörig Gurthair ön di Füsiik en heer fuaral bi Technik, Chemii, Biologii en Wiartskep en gurt Wecht. Höör SI-teelwert es Joule (J). En wichtig Natuurgisets sair, dat Energii oler forleesen gung ken. Di Slach of Skek ken man üđers uur. Energii uur fuar't Miist üüs Werk W {\displaystyle W} biteeknet en bereekent höör fan Kraft F {\displaystyle F} en Wai s {\displaystyle s} W mechaanisk = F ⋅ s {\displaystyle W_{\text{mechaanisk}}=F\cdot s} Bi di Elektrotechnik set Energii (elektrisk werk) höör fan Speening U {\displaystyle U} , Stroom-Starkhair I {\displaystyle I} an tidj t {\displaystyle t} töhop: E elektrisk = U ⋅ I ⋅ t {\displaystyle E_{\text{elektrisk}}=U\cdot I\cdot t} Diar muar Energii E {\displaystyle E} ik iinset, diar muar Masi m {\displaystyle m} ken ik reer. v {\displaystyle v} es di Faart of Gauhair. E k i n e e t i s k = 1 2 m v 2 {\displaystyle E_{\mathrm {kineetisk} }\,=\,{\tfrac {1}{2}}mv^{2}\,} .
Kolchis (ualgreks Κολχίς; laasisk/mingreelisk Kolcha; georgisk კოლხეთი) wiar en antiik loonskap tesken a Kaukasus an at Suart Sia. Kolchis wiar uk en antiik könangrik uun detdiar regiuun. Commonskategorii: Kolchis – Saamlang faan bilen of filmer Saanisk spriaken
Michael Faraday [ˈmaɪkəl ˈfærədeɪ], (* 22. September 1791; † 25. August 1867) wiar en engelsk Techniker en Ütfinjer fan skotsk Aalern en en ārem Famiilie ön Hackney, Engelön. Faraday jert üs di Mensk, wat sa fuul üs niin Üđer fuar di Omseeting fan Elektritsiteet dönen heer tö di Histoorie fan Euroopa. Faraday fuan di Efekt fan di Faradaybuur üt. Des es en Rüm, hur di elektrisk Fialen fuar't Miist ek iin- of ütkum ken. Di Uurtern elektrisk Fial, Liinien fan elektrisk Fialen, Elektrolyysi, Anoodi, Kathoodi en jit fuul muaren sen fan Michael Faraday. 1827 waar hi Profesor bi di Royal Institution. Faraday heer 1831 uk di Induktsjoon, dit Gisets eeđer Faraday en uk wat aur Benzool ütfünen. Fan Faraday kām uk Staal-Legiaringen, wat ek restig uur kür. Uk aur Köölen-Weeterstofi wat fan Ööl maaket uur fuan Faraday masi üt. Eeđer Michael Faraday jit uk dit Teelmaat Farad fuar di Kapatsiteet en di Faraday-Effekt. Jerer wiar sin Skelt uk üp britisk 20-Pfund-Jilskiinen. „Nothing is too wonderful to be true.“ (Nönt es olter wunerbaar dat em dit ek waar wiis ken.) „Work. Finish. Publish.“ (Aarberi. Klaarmaaki. Bikeent maaki) Commons: Michael Faraday – Saamling fan Skelter en Videos
Antiigua an Barbuda (iar Dulcina) as en lun an en skööl faan eilunen uun a Kariibik. Uun't uasten leit a Atlantik an uun't waasten at Kariibisk Sia. Dön tjiin gratst stääden an taarpen uun't lun san: Saint John's All Saints Barnes Hill / Carlisle / Powells Bendals / Emanuel / Greencastle Bolans Cedar Grove Clare Hall Codrington Crosbies English Harbour / Marsh Village Antiigua an Barbuuda hää sääks sarkspalen (üüb Ingelsk: Parishes) an tau ufhingig gebiiten (üüb Ingelsk: Dependencies; Barbuuda an Redonda): Antiigua an Barbuuda as sant 1981 lasmoot faan det Commonwealth of Nations. Wikimedia Commons hää bilen of filmer tu: Antiigua an Barbuuda Wikimedia Atlas: Antiigua an Barbuuda – Geograafisk an histoorisk koorden International Monetary Fund, World Economic Outlook Database, April 2008 Human Development Index Antigua and Barbuda, citypopulation.de 17.05-61.8Koordinaaten: 17° N, 62° W
En Baarentiinst es en Aart fan Help wat ek sa rocht helpt. Dit Uurt uur üp Dütsk brükt, üp Sölring ek sa aaft. Likwel es dit mesken wert en keen, uk wan dit mesken uk bluat diarom giar en liir di Uurter. Dit kumt fan di Fābel L’ours et l’amateur des jardins (Di Baar en di Frinj fan sin Guart) wat di Franzk Dechter Jean de la Fontaine 1678 ütbraacht heer. En Baar lefet diar me en ual Kārming töhop. Di Kārming bleft fuar't Miist bi't Hüs en kömert höm om Greentjüch en Krüüren. Di Baar giar üt, jaaget wilj Diirt en bringt dit tüs. Jen Dai kumt di Baar tüs en sjocht dat sin Frinj hol sliip wel, man en Flüch es altert trinjom sin Nöös üp Wai. Di Baar ken di Flüch me sin grof Pooten man ek faat fo, en sa smit hi en Stiin eeđer di Flüch. Di Flüch es duar, man di Kārming kām aliksa om. (…) Un jour que le Vieillard dormoit d’un profond somme, Sur le bout de son nez une <mouche> allant se placer Mit l’Ours au désespoir ; il eut beau la chasser. « Je t’attraperai bien, dit-il ; et voici
Antonio Vivaldi Antonio Lucio Vivaldi (* 4. Marts 1678 ön Venedig; † 28. Jüüle 1741 ön Wien) wiar en venetsiaans-italjeens Komponist, bedüüden Fijoolinist fan di Barok sa üs uk rööms-katoolsk Pröst. Sin bekeentst Werk sen Di Fjuur Jaartiren (üp Italjeens: Le Quattro Stagioni). Commons: Antonio Vivaldi/sö – Saamling fan Skelter en Videos
Hans Peter Feddersen (Di Jungere) Hans Peter Feddersen (Di Jungere) (* 29. Krölenmuun 1848 ön Weestersnootebel bi Stääsönj, Nuurđfriislön; † 13. Juuli 1941 ön Kloisiiekuuch, bi Galmsbel, Nuurđfriislön) wiar en nuurđfriisk Könstmaaler. Hans Peter Feddersen kām di 29. ön di Krölenmuun 1848 tö Wārel. Hi wiar di sokst en jüngst Dreeng fan di Portreemaaler Hans Peter Feddersen (Di Ialer) en sin Wüf Maria (bēren Bahnsen). Hi fing sin Liirtir ön Naibel bi di Maaler Heinrich Andreas Sutor (1830-1892). Eeđer sin Stuudium ön Düsseldorf en Weimar, uunet hi ön Bad Kreuznach. 1885 tooch hi naa Kloisiiekuuch om. Hans Peter Feddersen stuarev me triientachentig Jaaren di 13. ön di Jöölmuun 1941. Hüünengreewern üp Söl (1872) Jü Üülj Sösk bai e Heerd, Klookris (1875) Deesbeldik me Sērktorn (1881) Skuulstig bi Moosbel (1883) Haligwārev üp Ual Lön (1900)
Hans Peter Feddersen (Di Ialer) (* 9. Ismuun 1788 ön Weestersnootebel bi Stääsönj; † 23. Hārefstmuun 1860 uk diar) wiar en nuurđfriisk Portreetmaaler. Al üs hi jung wiar liirt hi hömsalev dit Teeknin en di Kööpersteek. Fan 1808 bit 1815 wiar Feddersen Soldaat bi di deensk Armee. Wan hi töbeekkām, aarbert hi ön Somerem üs Buer en ön di Wunter teeknet hi Portreets. Hi wiar uk Skriiwer, en sa skreev hi en Bok Tagebuch eines dänischen Soldaten von 1812 u. 1813, oder das merkwürdigste Jahr meines Lebens (1817). 'Feddersen, Hans Peter d. Ä.' önj Thieme, Ulrich (Editöör), 1915, Allgemeines Lexikon der bildenden Kunstler von der Antike bis zur Gegenwart, E. A. Seemann, Leipzig, s. 331 [1]. Hans Peter Feddersen (Di Jungere), sin Dreeng.
Mejer-Atlas Di Mejer-Atlas jit rocht Neue Landesbeschreibung der zwei Herzogtümer Schleswig und Holstein. Dit es en Atlas fan di Kartograaf Johannes Mejer (1606-1674) me Biskriiwing fan Caspar Danckwerth. Des Kaarten sen 1652 üs en Āpdrachswerk fan di deensk Köning Christian IV. En Hertooch Friedrich III. maaket uuren. Ja haa deling en gurt Wert fuar di Histoorie, uk wan di Maaten somtirs bit tö 2 km mes gung. Di Statplaaner wiar iin ön di Kaarten fan't Lön seet. Ja sen ek olter ginau teeknet, man em ken höm wat fuarstel, jüst wen em en Stat sa üs Hüsem keent.
Johannes Mejer Johannes Mejer (* 1606 uun Hüsem; † 1674) wiar en Matemaatiker an Kartograaf. Johannes Mejer wiar en Dreeng fan en Pröst fan Hüsem, diar de likedeling Noom her. Sin Mooter, Elisabeth Jüngling, wiar en Faamen fan di Orgelspölster Johannes Jüngling (1522-1627) fan Bovenau. Di Dai wan Johannes Mejer tö Wārel kām es ek jüst bikeent. Em weet bluat, dat hi di e 12. Oktoober 1606 dööpet waar. Hi studiaret ön Kopenhuuwen Matematiik en Astronomii sa üs di Grünjlaagen fan di Kartografii. 1629 kām hibtöbeek naa Hüsem en fuan Bruarwening üs Skuulmaister, Bijewenhairsdechter, Kalenermaaker en Kartograaf. Hertooch Friedrich III. faan Sleeswich-Holstiin-Gottorf holp höm, dat hi en Stuudienrais naa di Neđerlönen maaki kür. Hi bigent diar, en Atlas fan dit Amt Abenraa fuar di Hertooch tö maaki. Diarfuar fing hi fan di Amtsforwalter Joachim Danckwerth fan Abenraa Help, en 1641 waar di Aarber klaar. 1639 teekent hi di Nova Tabula Helgolandiae, wat di ialst Koort fan Heliglön es hur em wat me bigen ken. 1647 maaket Köning Christian IV. fan Deenemark Johannes Mejer tö en köningelk Matemaatiker en droch höm āp, en Kaart fan di Weesterkant fan Sleeswig-Holstiin tö maaki. Mejer teeknet da tau Kaarten, Nuurđfriislön ön't Jaar 1240 en
Kopenhaagen es di Hauptstat fan Deenemark. Diar uuni 1.320.629 Lir (2019), en Kopenhaagen es uk di gurtest Stat ön't Lön. Kopenhaagen liit ön dit Ailön Seelön en jert tö di Forwaltingsregioon Hovedstaden. Di Öresundsbro giar fan Kopenhaagen naa Malmö. Inuunertalen 2009 – 518.574 1990 – 466.723 1950 – 768.105 1940 – 700.465 1901 – 400.575 1801 – 100.975 Sjiina Peking önj China Frankrik Marseille önj Frankrik Kopenhuuwen Komuun Hovedstadsområdet Amalienborg Sloot Hoodstääse önj Euroopa aw Mooring: Bern, Bratislava, Budapest, Bukarest, Dublin, Helsinki, Kopenhuuwen, Lisabon, Ljubljana, London, Luxemborj, Oslo, Prag, Reykjavik, Riga, Sofia, Stockholm, Tallinn, Valletta, Warschau, Wien. Denmark: Major Urban Settlements, citypopulation.de
A Grä Fleegensnaper, (mo.) gra fliigesnåper (Muscicapa striata) as en Sjongfögel (Passeriformes) uun't Fleegensnaperfamile Muscicapidae. Nääst mä jöönkin Aier faan Cuculus canorus canorus an Muscicapa striata - MHNT Wikimedia Commons hää bilen of filmer tu: Grä Fleegensnapern Wikispecies hää en artiikel tu: Grä Fleegensnapern
Kiil es en kraisfrii Stat ön dit dütsk Bundslön Sleeswig-Holstiin. Kiil heer 235.366 Iinuuners (2006). Daniel Günther (* 1973), sunt 2017 ministerpräsident foon Slaswik-Holstiinj. Hans Plutta (1902-1980), künstler. Statistikamt Nord – Bevölkerung der Gemeinden in Schleswig-Holstein 4. Quartal 2021 (XLS-datei) (Widjerfeerd üüb grünjlaag faan't fulkstäälang 2011) (Halep üp Dütsk) Oberbürgermeister Dr. Ulf Kämpfer
En kraisfrii Stat es en gurt Stat, wat ek bluat di Āpgaawen fan en Stat man uk des fan en Krais heer. Dit skel ek nöörig en Gurtstat me muar üs 100.000 Mensken diarbenen wiis. Ön Sleeswig-Holstiin sen fjuur kraisfrii Staten: Flensborig Kiil Lübeck Neumünster ön Baden-Württemberg: Baden-Baden, Freiburg im Breisgau, Heidelberg, Heilbronn, Karlsruhe, Mannheim, Pforzheim, Stuttgart an Ulm. ön Bayern: Amberg, Ansbach, Aschaffenburg, Augsburg, Bamberg, Bayreuth, Coburg, Erlangen, Fürth, Hof, Ingolstadt, Kaufbeuren, Kempten (Allgäu), Landshut, Memmingen, München, Nürnberg, Passau, Regensburg, Rosenheim, Schweinfurt, Schwabach, Straubing, Weiden in der Oberpfalz an Würzburg. ön Brandenborig: Brandenburg an der Havel, Cottbus, Frankfurt (Oder) an Potsdam. ön Hessen: Darmstadt, Frankfurt am Main, Kassel, Offenbach am Main an Wiesbaden. ön Mecklenborig-Fuarpomern: Rostock an Schwerin. ön Neđersaksen: Braunschweig, Delmenhorst, Emden, Oldenburg, Osnabrück, Salzgitter, Wilhelmshaven an Wolfsburg. ön Nuurđrhiin-Westfaalen: Bielefeld, Bochum, Bonn, Bottrop, Dortmund, Duisburg, Düsseldorf, Essen, Gelsenkirchen, Hagen, Hamm, Herne, Köln, Krefeld, Leverkusen, Mönchengladbach, Mülheim an der Ruhr, Münster, Oberhausen, Remscheid, Solingen an Wuppertal. ön Rhiinlön-Pfalz: Frankenthal (Pfalz), Kaiserslautern, Koblenz, Landau in der Pfalz, Ludwigshafen am Rhein, Mainz, Neustadt an der Weinstraße, Pirmasens, Speyer, Trier, Worms an Zweibrücken. ön Saksen: Chemnitz, Dresden an Leipzig. ön Saksen-Anhalt: Dessau-Roßlau, Halle an Magdeburg. ön Tüüringen: Eisenach, Erfurt, Gera, Jena,
Lübeck Lübeck es en kraisfrii Stat ön dit dütsk Bundslön Sleeswig-Holstiin. Ön Lübeck uuni 215.846 Mensken (2020). Statdiili: Innenstadt St. Jürgen Moisling Buntekuh St. Lorenz-Süd St. Lorenz-Nord St. Gertrud Schlutup Kücknitz Travemünde Statistikamt Nord – Bevölkerung der Gemeinden in Schleswig-Holstein 4. Quartal 2021 (XLS-datei) (Widjerfeerd üüb grünjlaag faan't fulkstäälang 2011) (Halep üp Dütsk) Germany: States and Major Cities, citypopulation.de
En Powerstatsjoon es en Giraat, hur en Akkumulātor, en Omrochter en en Railgiraat fuar't Āpleeren me iinbecht sen. Uk Önslüten fuar USB A en C sen diar fuar't Miist ön. Di USB C-Önslüt heer aaftinoch en Stjüüring fuar Power Delivery. Des ken bit tö 120 Watt dö, en dit Giraat fortelt di Stjüüring, hur fuul dit nöörig heer. Di litjer en iinfacher Giraaten haa Power Delivery bit 60 of 100 Watt. Tö des Systeem jert uk, dat em aur USB C eeđerleer ken. Sa ken em en Powerbank me "20.000 mAh" önslüt, wat 74 Wattstünen sen. Wan diar ombi 80 % ütkum, da fair di Powerstatsjoon diarfan ombi 60 Wattstünen (74 Wh x 0,8 = 59,2 Wh) Em ken uk meet hur fuul Energii diar ütkumt. Eeđer di Pris sen forskelig Bateriien iinbecht, wat em muar of mener aaft weđer āpleer ken (Syklental) . Iinfachi Powerstatsjoonen haa Lithium-Ioonen-Selen me ombi 1.000 Syklen, wan et en bet jüürer wiis mus, da sen Lithium-Iirsen-Polymeer (LiFePo4) -Selen iinbecht, wat bit tö 3.000 Syklen skafi skel. Jüst bi Powerstatsjoonen weeget höm en Amerikanisiaring fan di Reklāmi. Di Giraaten uur ön gurt Talen becht, di Lir fo wat fuarspreeken en wan wat ek slaaget, da
En elektrisk Wāremer es en Elektrogiraat, hur em en fuarkööket Iit me āpwāremi ken. Wan em en Powerstatsjoon heer, da ken em sin Iit uk üp Dik of bi Strön wārem fo. Wan em waker fuarkööki wel, da ken em dit aaftinoch uk me en Mikroswalken-Aurn maaki. Di Wāremer heer boowen en önern en PTC-Element, wat me ombi 50 Watt wāremt uur. Em stelt di Skütel me dit fuarkööket Iit diar iin en stelt di Tir iin. Bi dit Giraat fan Faitron/Rommelsbacher giar dit aur en App me dit Smartphone, man uk me di Hun. Em ken iinfach di Knop drüki, en da lapt dit Giraat en hualev Stün. Em ken höm en Klok stel, dat em tö Tir tö dit Giraat giar en eeđerluket weđer dit Iit wārem inoch es. Dit Giraat fan Faitron/Rommelsbacher nemt ombi 100 Watt bi 230 Volt, dit ken em gur me en Powerstatsjoon forsörigi. Fuar 12 Volt Autostroom es des Wāremer ek iinrocht. Söner App let hön di Wāremer fan Faitron/Rommelsbacher ek rocht iinset. Iin ön di Biskiir aur Dātensküül staant man, dat di Dāten fan't Wāreming ofsüüget uur, dat ja luki ken wat em me sin Giraat maaket. Di App wel uk weet,
Di Scintilla AG waar 1917 üs en Firma fuar Magneet- en Elektrotechnik ön Zuchwil/Swaits bigent. Jü jert deling tö 100 % tö di Robert Bosch AG. Ön di Jest Wārelskrich kür forskelig Tjüch ek tö di Swaits importiaret uur. Tau Ingenjööri fan Bosch wat ön di Swaits aarbert maast friistelt uur en fraaget bi di Brown Boverie & Cie (BBC) ön. Des maaket en nii Magneettjener en let des öner Patentsküül stel. Me des Patent kür BBC en nii Firma iipenmaaki, wat eeđer di Noom Scintilla. Des bigent diarme, Magneet-Tjeners fuar Bensiinmotooren tö bech. Diarme waar em fuaral ön Ameerikaa bikeent, hur em des Tjeners hol fuar Fliiger-Maskiinen noom. Bi Automaskiinen waar lefer Bateriitjeners nomen. Di Noom kumt fan dit italieensk Uurt fuar Nist. Fan 1920 ön waar uk Starters en Leechtmaskiinen fuar Autos en Fliigees becht. Em kür gur forkoop man diar kām ek sa rocht Jil bi üt. Diarom stiig BBC 1925 üt. Di Magneettjener-Fabriik ön Ameerikaa waar forkoopet. Di Spirit of St. Louis fan Charles Lindbergh floch me en Scintilla-Tjener. Ön di Dörtigerjaaren kür em me en nii Tjener muar forkoop, en uk di nii Blinkleechern ön Autos braacht nii Aarber. Scintilla kām en kām man ek
En Luariirsen es en Giraat hur em en Werkstek wārem maaki ken, dat em dit me wat Üđers töhopluari ken. En iinfachi Luariirsen kostet ek fuul en uur me sin 15 Watt uk fuar delings Luarten me mener Luar diarbenen wārem inoch. Em skel man hol 5 Minüten teef bit dat dit wārem inoch es. Wakerer giar dit me en Iirsen fan 30 of 60 Watt. Somtirs sen des Giraaten man en bet gurt fuar di Aarber, en da ken dit litjer Iirsen beeter pasi. Mal waker sen Luarpistoolen me ombi 100 Watt, man des uur lecht jens tö swaar en nem uk muar Plaats üs en iinfach Luariirsen. Luarstatsjoonen ken em aaftinoch āp en dial raili. Di Station nemt uk dit Iirsen āp, dat em en bet mener üppasi tört. Luarstatsjoonen jeft et fan mal iinfach bit āpskailig jüür. Aaftinoch sen des Giraaten sa nögen om Stroom, dat em jam önerwai me en litj Powerstatsjoon forsörigi ken. Litj Luariirsen me Hualer Luarstatsjoon En "Trēr Hun" ken Gul wert wiis. Commons: Luariirsen – Saamling fan Skelter en Videos